ປະ​ຫວັດ​ສາດ ສະ​ແດງ​ໃຫ້​ເຫັນ​ວ່າ ການ​ຕໍ່​ສູ້​ກັນ ໃນການ​ຟ້ອງ​ຮ້ອງ ມີ​ຄວາມ​ສ່ຽງ ແລະ ຄາດ​ເດົາ ​ບໍ່​ໄດ້
ພັກ​ເດ​ໂມ​ແຄ​ຣັດ ກໍ​ອາດ​ຈະ​ລະ​ວັງ ກ່ຽວ​ກັບ ສິ່ງ​ທີ່​ໄດ້​ເກີດ​ຂຶ້ນ​ກັບ​ການ​ຟ້ອງ​ຮ້ອງ​ປະ​ທານາ​ທິ​ບໍ​ດີ ບິ​ລ ຄ​ລິນ​ຕັນ ໃນ​ປີ 1998.
ປະທານາທິບໍດີ ດໍໂນລ ທຣຳ ໄດ້ສ້າງປະຫວັດສາດຄັ້ງໃໝ່ໃນອາທິດທີ່ຜ່ານມາ, ແຕ່ບໍ່ ແມ່ນແນວທີ່ເພິ່ນອາດຫວັງຢາກເຮັດ ຕອນນີ້ ທ່ານ ທຣຳ ແມ່ນປະທານາທິບໍດີຄົນທີສີ່ ພຽງເທົ່ານັ້ນ ທີ່ໄດ້ກາຍເປັນຫົວຂໍ້ຂອງການສອບຖາມເພື່ອຟ້ອງ ຮ້ອງ, ເຊິ່ງແມ່ນຂະ ບວນການຕາມລັດຖະທຳມະນູນ ສະຫະລັດ ທີ່ລັດຖະສະພາສາມາດປົດປະທານາທິບໍ ດີອອກຈາກຕຳແໜ່ງໄດ້ ປະຫວັດສາດໄດ້ສະແດງໃຫ້ເຫັນວ່າ ການຟ້ອງຮ້ອງທາງການ ເມືອງແມ່ນຊັບຊ້ອນ ແລະ ມີຄວາມສ່ຽງ ແລະ ຜົນທີ່ອອກມາໃນທີ່ສຸດ ແລະ ຜົນຂ້າງຄຽງ ສ່ວນຫຼາຍແມ່ນຍາກທີ່ຈະຄາດເດົາໄດ້ ນັກຂ່າວແຫ່ງຊາດຂອງ ວີໂອເອ ຈິມ ມາໂລນ ມີລາຍງານເພີ່ມເຕີມຈາກນະຄອນຫຼວງ ວໍຊິງຕັນ, ເຊິ່ງ ພຸດທະສອນ ຈະນຳລາຍລະ ອຽດມາສະເໜີທ່ານໃນອັນດັບຕໍ່ໄປ ທ່ານ ດໍໂນລ ທຣຳ ຕອນນີ້ແມ່ນໄດ້ເຂົ້າຮ່ວມຢ່າງເຕັມທີ່ ໃນການຕໍ່ສູ້ເພື່ອຮັກສາຕຳແໜ່ງ ປະທານາທິບໍດີຂອງທ່ານໄວ້ຄືເກົ່າ ປະທານາທິບໍດີ ດໍໂນລ ທຣຳ ກ່າວວ່າ “ສິ່ງທີ່ຄົນພວກນີ້ກຳລັງເຮັດ, ພວກເດໂມແຄຣັດ, ກຳລັງເຮັດຕໍ່ປະເທດນີ້ແມ່ນໜ້າອັບອາຍຂາຍໜ້າ ແລະ ບໍ່ຄວນຖືກອະນຸຍາດໃຫ້ເຮັດ ມັນຄວນມີວິທີຢຸດມັນ ບາງເທື່ອເຮັດຕາມກົດໝາຍຜ່ານສານ ” ທ່ານ ທຣຳ ໄດ້ປະຕິເສດການກ່າວຫາຈາກພັກເດໂມແຄຣັດ ທີ່ວ່າທ່ານລະເມີດອຳນາດ ຈາກຕຳແໜ່ງຂອງທ່ານ ດ້ວຍການພະຍາຍາມຂໍຄວາມຊ່ວຍເຫຼືອຈາກ ຢູເຄຣນ ເພື່ອຫາ ຂໍ້ມູນທີ່ເສຍຫາຍ ກ່ຽວກັບ ນຶ່ງໃນຄູ່ແຂ່ງຂັນຂອງທ່ານຈາກພັກເດໂມແຄຣັດ, ເຊິ່ງແມ່ນ ອະດີດຮອງປະທານາທິບໍດີ ໂຈ ໄບເດັນ ພັກເດໂມແຄຣັດ ໄດ້ອ້າງເຖິງຄຳກ່າວຫາຂອງຜູ້ແຈ້ງການກະທຳຜິດ ທີ່ລາຍງານວ່າທ່ານ ທຣຳ ໄດ້ພະຍາຍາມຂໍຄວາມຊ່ວຍເຫຼືອຈາກ ຢູເຄຣນ ແລະ ໄດ້ກ່າວຫາວ່າ ທຳນຽບຂາວ ໄດ້ພະຍາຍາມປົກປິດມັນໄວ້ ທ່ານ ອາດຳ ຊິຟ ສະມາຊິກສະພາຕ່ຳສັງກັດພັກເດໂມແຄຣັດ ໄດ້ກ່າວວ່າ “ແລະ ຖ້າເປັນ ຄືທີ່ຖືກກ່າວຫາ, ແລະ ຖ້າເປັນຄືທີ່ບັນທຶກນີ້ໄດ້ລະບຸໄວ້ນັ້ນ, ທ່ານປະທານາທິບໍດີແທນທີ່ ຈະປະຕິບັດໜ້າທີ່ຈາກຕຳແໜ່ງຂອງທ່ານຢ່າງໜ້າເຊື່ອຖືກນັ້ນ, ຊ້ຳພັດໄດ້ໃຊ້ຕຳແໜ່ງ ດັ່ງກ່າວ ເປັນເຄື່ອງມືເພື່ອຊອກຫາຄວາມບໍ່ດີ, ໃຫ້ປະເທດອື່ນສ້າງຄວາມບໍ່ດີໃສ່ຄູ່ແຂ່ງ ຂອງທ່ານ ມັນຍາກທີ່ຈະຈິນຕະນາການເຖິງການລະເມີດທີ່ສຳຄັນກວ່ານີ້ຂອງລັດຖະ ບານນັ້ນ ” ສ່ວນໃຫຍ່, ພັກຣີພັບບລີກັນໄດ້ສືບຕໍ່ໜູນຫຼັງທ່ານປະທານາທິບໍດີ, ລວມທັງສະມາຊິກ ສະພາສູງທ່ານ ລິນຊີ ແກຣມ ທ່ານ ລິນຊີ ແກຣມ ກ່າວວ່າ “ຂ້າພະເຈົ້າຄິດວ່າ ປະຊາຊົນຈະພິຈາລະນາວ່າມັນເປັນ ການເຮັດເກີນຂອບເຂດ ຂ້າພະເຈົ້າຄິດວ່າປະຊາຊົນເຊື່ອວ່າ ນີ້ແມ່ນພຽງການແກ້ ແຄ້ນ ” ຜົນກະທົບດ້ານການເມືອງຂອງການຕໍ່ສູ້ໃນການຟ້ອງຮ້ອງ ລະຫວ່າງການໂຄສະນາຫາ ສຽງເລືອກຕັ້ງແມ່ນຍາກທີ່ຈະເດົາອອກ, ໂດຍສະເພາະໃນຝ່າຍຜູ້ສະໜັບສະໜູນທ່ານ ປະທານາທິບໍດີບາງຄົນ, ອີງຕາມການກ່າວຂອງນັກວິເຄາະ ທ່ານ ວິລລຽມ ຮາວໂວ ທ່ານ ວິລລຽມ ຮາວໂວ (Willam Howell) ຈາກມະຫາວິທະຍາໄລ ອີລີນອຍ ກ່າວວ່າ “ແລ້ວເຂົາເຈົ້າຈະໄປຊຸມກັນຢູ່ເບື້ອງຫຼັງຂອງທ່ານປະທານາທິບໍດີບໍ? ນັ້ນແມ່ນສິ່ງທີ່ທ່ານ ທຣຳ ຫວັງແນ່ຢ່າງແນ່ນອນ ທ່ານຈະເຮັດທຸກຢ່າງທີ່ທ່ານສາມາດເຮັດໄດ້ ເພື່ອໃຫ້ໄດ້ ຮັບການຕອບສະໜອງແບບນັ້ນຈາກພັກຂອງທ່ານເອງ ” ພັກເດໂມແຄຣັດ ກໍອາດຈະລະວັງ ກ່ຽວກັບ ສິ່ງທີ່ໄດ້ເກີດຂຶ້ນກັບການຟ້ອງຮ້ອງປະທາ ນາທິບໍດີ ບິລ ຄລິນຕັນ ໃນປີ 1998 ທ່ານ ບິລ ຄລິນຕັນ ອະດີດປະທານາທິບໍດີ ກ່າວວ່າ “ຂ້າພະເຈົ້າບໍ່ໄດ້ມີການພົວພັນ ທາງເພດກັບແມ່ຍິງຄົນນັ້ນ, ນາງ ລູວິນສກີ ” ທ່ານ ຄລິນຕັນ ໄດ້ຕົວະ ແລະ ພະຍາຍາມທີ່ຈະປົກປິດເລື່ອງການຫຼິ້ນຊູ້ກັບນັກສຶກສາ ຝຶກງານ ນາງ ໂມນິກາ ລູວິນສກີ, ເຊິ່ງໄດ້ນຳໄປສູ່ການຟ້ອງຮ້ອງຕໍ່ທ່ານໂດຍສະພາຕ່ຳ ທ່ານ ຄລິນຕັນ ຍັງຄົງຢູ່ໃນຕຳແໜ່ງ ຫຼັງຈາກທ່ານໄດ້ຖືກຕັດສິນບໍ່ມີຄວາມຜິດໃນການ ດຳເນີນຄະດີໃນສະພາສູງ, ແລະ ພັກຣີພັບບລີກັນ ໄດ້ສູນເສຍບ່ອນນັ່ງໃນລັດຖະສະ ພາໃນການເລືອກຕັ້ງປີ 1998 ຈາກຜົນສະທ້ອນທາງການເມືອງ, ອີງຕາມການກ່າວ ຂອງທ່ານ ແລຣີ ຊາບາໂຕ ທ່ານ ແລຣີ ຊາບາໂຕ ຈາກມະຫາວິທະຍາໄລລັດເວີຈິເນຍ ກ່າວວ່າ “ຍ້ອນການທີ່ວ່າ ພັກຣີພັບບລີກັນໄດ້ດຳເນີນການຕໍ່ທ່ານ ບິລ ຄລິນຕັນ ຜູ້ໄດ້ຮັບຄວາມເສື່ອມເສຍ ແລະ ເຮັດໃຫ້ທ່ານເກືອບວ່າບໍ່ສາມາດຖືກໂຈມຕີໄດ້ໃນຕະຫຼອດເວລາການດຳລົງຕຳແໜ່ງ ທີ່ເຫຼືອຂອງທ່ານ, ມັນຄວນເປັນຄຳເຕືອນໃຫ້ແກ່ພັກເດໂມແຄຣັດ ” ໃນປີ 1974, ລັດຖະສະພາໄດ້ເລີ່ມຂັ້ນຕອນການຟ້ອງຮ້ອງຕໍ່ປະທານາທິບໍດີ ຣິເຈີດ ນິກສັນ ກ່ຽວກັບ ຂ່າວນອງນັນ ວໍເທີເກດ ທ່ານ ຣິເຈີດ ນິກສັນ ອະດີດປະທານາທິບໍດີໄດ້ກ່າວວ່າ “ດັ່ງນັ້ນ, ຂ້າພະເຈົ້າຈະລາອອກ ຈາກຕຳແໜ່ງປະທານາທິບໍດີ ໃນຕອນບ່າຍຂອງມື້ອືື່ນ ” ທ່ານ ນິກສັກ ໄດ້ອອກຈາກຕຳແໜ່ງເມື່ອມັນໄດ້ມີຄວາມກະຈ່າງແຈ້ງວ່າ ທ່ານຄົງຈະບໍ່ ລອດຈາກການດຳເນີນຄະດີຟ້ອງຮ້ອງໃນສະພາສູງ ສິ່ງທີ່ຈະເກີດຂຶ້ນໃນຕໍ່ໜ້າສຳລັບປະທານາທິບໍດີ ທຣຳ ແມ່ນຍັງບໍ່ແນ່ນອນ, ແຕ່ທັງສອງ ພັກການເມືອງນັ້ນປາກົດວ່າ ໄດ້ກະກຽມສຳລັບການຕໍ່ສູ້ທາງການເມືອງທີ່ຍາວ ແລະ ຂັດແຍ້ງກັນ ດ້ວຍຜົນອອກມາທີ່ບໍ່ແນ່ນອນ